Folketing
2000-11-17

Forslaget er jo som bekendt en del af en samlet arbejdsmiljøpakke, der skulle skabe et incitament til en bedre indsats for arbejdsmiljøet. Og det gælder også den her del af aftalen, som drejer sig om den generelle arbejdsgiverafgift. Vi mener, at det er en grundlæggende sund tanke, at arbejdsgiverne kommer til at betale en større del af udgifterne til arbejdsmiljøarbejdet, så længe de ikke har orden i arbejdsmiljøet. Men jeg vil da godt supplere debatten med et par nye elementer. Jeg nærer nemlig ikke nogen blind tillid til, at arbejdsgiverafgiften i sig selv vil betyde afgørende fremskridt i forhold til målsætningen om et sundt og sikkert arbejdsmiljø. Når vi ser på den del af afgiften, der er baseret på godtgørelser og erstatninger tilkendt af Arbejdsskadestyrelsen, så vil jeg påpege, at der kun er tale om delvis afdækning af de reelle arbejdsmiljøproblemer på den enkelte virksomhed og inden for de forskellige brancher. Det er jo desværre et faktum, at en række forhold som f.eks.